יאיר רביבו

יאיר רביבו (נולד ב-9 ביולי 1975, א' באב התשל"ה) הוא פוליטיקאי ישראלי המכהן כראש עיריית לוד. רביבו נולד גדל והתחנך בלוד כבן רביעי להוריו יעקב ואסתר רביבו ילידי מרוקו, שירת ביחידת המודיעין 8200. בין השנים 1999 - 2000 שימש כיו"ר אגודת הסטודנטים של אוניברסיטת בר-אילן והיה פעיל בליכוד. במסגרת יוזמה שיווקית של רשת המשביר, בדצמבר 1999 – מספר ימים לפני כניסת שנת 2000 – עבר להתגורר על שלט חוצות בצומת גלילות, ובכל שעה עדכן את הספירה לאחור עד 1 בינואר 2000. תמורת המבצע הוא תוגמל במלגת לימודים לשלוש שנים, המיזם ניסה לקבוע שיא גינס חדש במגורים על שלט חוצות. בשנת 2001 סיים תואר ראשון במדעי המדינה ובשפה הערבית באוניברסיטת בר-אילן והמשיך ללימודי תואר ראשון במשפטים במכללת שערי משפט. בשנת 2003 סיים תואר שני במשפטים באוניברסיטת בר-אילן והוסמך כעורך דין. עם סיום לימודיו שימש כמנכ"ל וגזבר המועצה המקומית בירוחם ולאחר סיום תפקידו פתח משרד עורכי דין ועסק בתחום האזרחי-מסחרי. בשנת 2005 מונה לסמנכ"ל החברה הכלכלית בלוד ולמנהל רשת המתנ"סים בעיר, בתפקיד זה שימש עד שנת 2011. בשנת 2011 מונה על ידי מאיר ניצן, יו"ר הוועדה הקרואה של לוד, למנכ"ל העירייה. יחד עם ניצן עסק בטיפוחה של העיר, החלפת תשתיות ובניית פארקים וגני ילדים, ושיקום מצבה הכלכלי של העירייה. במאי 2013 התפטר מתפקידו כמנכ"ל העירייה והודיע על התמודדותו לראשות העיר מטעם מפלגת הליכוד. ב-22 באוקטובר 2013, בבחירות ראשונות לאחר כשבע שנים של ועדה קרואה, נבחר לראשות העיר לאחר שניצח בבחירות המקומיות בעיר את מועמד מפלגת העבודה יורם מרציאנו עם 63 אחוזים מהקולות. ב-1 בספטמבר 2017 נכנס למסגד הגדול בלוד וביקש להנמיך את עוצמת הרמקולים. בבחירות לרשויות המקומיות ב-2018, נבחר לקדנציה נוספת כראש העיר, עם תמיכה של 72% מהקולות, מול שני מועמדים אחרים, וסיעת הליכוד בראשותו זכתה ב-6 מושבים מתוך 19 המושבים במועצה. לאחר הבחירות הקים קואליציה מקיר לקיר, שכללה בין השאר את סיעת 'אל נידא אל ערבי' ("הקריאה הערבית"), שזכתה אף היא ב-6 מושבים, וראש הסיעה, פרג' אבן פרג', מונה למשנה לראש העיר אך הסיעה פרשה מהקואליציה באפריל 2021 כמחאה על קריאות של רביבו נגד הקהילה הערבית בעיר. ביוני 2020, הודיע רביבו על הקפאת כל הליכי השיווק והרישוי שהחלו במסגרת הסכם הגג שנועד להוסיף לעיר 27,000 דירות בתוך עשור, בגלל התנגדותו לאכלוס ערבים בשכונות יהודיות. באוקטובר 2021 הודיע רביבו כי הוא מתכוון להתמודד לקדנציה שלישית בראשות העיר לוד. בבחירות, שהתרחשו ב־27 בפברואר 2024, ניצח רביבו את יורם מרציאנו, עם 66.2% מהקולות. נשוי ליקירה, אב לארבעה וסב לנכדה. מנהל אורח חיים דתי. אחיו הוא חבר הכנסת אליהו רביבו. מדיה וקבצים בנושא יאיר רביבו בוויקישיתוף יאיר רביבו, ברשת החברתית פייסבוק יאיר רביבו, ברשת החברתית אקס (טוויטר) יאיר רביבו, ברשת החברתית אינסטגרם שלומית צור, ‏"ביבי התקשר אליי ושאל איך זה ששקט בלוד", באתר גלובס, 14 במרץ 2016 שלומית צור, ‏עיריית לוד מקפיאה מכירת נכסים בעיר העתיקה, באתר גלובס, 23 באפריל 2018 ורד שרון-ריבלין, ‏"שלט החוצות האנושי הראשון": המשביר מחסני אופנה תנסה לקבוע שיא גינס, באתר גלובס, 8 בדצמבר 1999 תחושות רדיפה בעיר הרדופה: לוד תצא לדרך חדשה?, באתר וואלה, 10 בספטמבר 2013 גילי כהן, בחירות לאחר עשור בלוד: כשיורים, זו לא דמוקרטיה, באתר הארץ, 22 באוקטובר 2013 יניב קובוביץ, ראש העיר לוד התפרץ למסגד בעיר ודרש להפסיק את השימוש במערכת הכריזה, באתר הארץ, 1 בספטמבר 2017 סמאח סלאימה, לוד עדיין מלקקת את הפצעים מפרובוקציית ראש העיר במסגד, באתר "שיחה מקומית", 9 באוגוסט 2017 כתבי ynet, המהפכים וההפתעות: כל התוצאות בערים המרכזיות, באתר ynet, 31 באוקטובר 2018 אמנון בארי סוליציאנו, תוצאות הבחירות המקומיות: בשורה גדולה לשותפות היהודית-ערבית, באתר "שיחה מקומית", 5 בדצמבר 2018 בר פלג, ראש העיר לוד קרא להשבית את העיר בשל הפשיעה, חברי המועצה הערבים הודיעו שיתפטרו, באתר הארץ, 20 באפריל 2021 דותן לוי, בגלל התנגדות לאכלוס ערבים בשכונות יהודיות, ראש עיריית לוד עוצר את הבנייה בעיר, באתר כלכליסט, 11 ביוני 2020 תוצאות הבחירות המקומיות 2024, באתר TheMarker‏, 28 בפברואר 2024 גיא עזרא, ‏ראש העיר הסרוג מושך את חתימתו: "הוציאו דברים מהקשרם", באתר "סרוגים", 8 בינואר 2023